ai4bharat/Pralekha huggingface dataset:
ग्राहक व्यवहार, अन्न आणि सार्वजनिक पुरवठा मंत्रालय
देशभरातील शेतकऱ्यांच्या खात्यात थेट लाभ हस्तांतरण व्यवस्थेमार्फत 49,965 कोटी रुपये जमा
नवी दिल्ली, 10 मे 2021
अन्न आणि सार्वजानिक वितरण विभागाचे सचिव, सुधांशू पांडेय यांनी आज आभासी पत्रकार परिषदेच्या माध्यमातून, पत्रकारांना प्रधानमंत्री गरीब कल्याण योजना –तिसरा टप्पा आणि ‘एक देश एक शिधापत्रिका’ या दोन योजनांच्या अंमलबजावणीची माहिती दिली. प्रधानमंत्री गरीब कल्याण योजनेविषयी सांगताना ते म्हणाले की त्यांच्या विभागाने मे आणि जून या दोन महिन्यांसाठी या योजनेची अंमलबजावणी सुरु केली आहे. ही अंमलबजावणी पूर्वीच्याच पद्धतीनुसार होत असून, लाभार्थी कुटुंबाना प्रति व्यक्ती दरमहा पाच किलो धान्य  मोफत दिले जात आहे. ही मदत अन्नसुरक्षा कायद्यांतर्गत मिळणाऱ्या अन्नधान्याव्यतिरिक्त आहे. अन्नसुरक्षा योजना आणि अंत्योद्य अन्न योजना तसेच प्राधान्यक्रमातील कुटुंबे अशा सर्व योजनांच्या सुमारे 80 कोटी लाभार्थ्यांना PMGKAY-3 चे लाभ मिळत आहेत. केंद्र सरकार या योजनेसाठीच्या अनुदानाचा सगळा खर्च तसेच राज्यांना अन्नधान्याच्या वाहतुकीसाठी येणारा खर्च असा एकूण 26,000 कोटी रुपये खर्च वहन करणार आहे.
याबद्दल माध्यमांना माहिती देतांना पांडे यांनी सांगितले की मे महिन्यातील अन्नधान्याचे इतरान नियोजित कार्यक्रमानुसार होत आहे. 10 मे 2021 पर्यंत,भारतीय अन्न महामंडळाकडून 34 राज्ये/केंद्रशासित प्रदेशांनी 15.55 लाख मेट्रिक टन अन्नधान्य उचलले आहे. आणि 12 राज्ये/केंद्रशासित प्रदेशांनी आतापर्यंत 2 कोटी लोकांना एक लाख मेट्रिक टनपेक्षा जास्त अन्नधान्याचे वितरणही केले आहे. सर्व राज्ये/केंद्रशासित प्रदेशांनी PMGKAY-III योजनेअंतर्गत अन्नधान्याचे मे आणि जून महिन्यासाठीचे वितरण पूर्ण करण्यासाठी कृती आराखडा तयार करण्याचे संकेत दिले आहेत.
एक देश एक शिधापत्रिका ही योजना आता 32 राज्ये/केंद्रशासित प्रदेशात लागू झाली आहे. या योजनेअंतर्गत, दर महिन्याला सरासरी 1.5 ते 1.6 कोटी आवेदने स्थानांतरण व्यवहार प्रक्रीयेसाठी येतात.
आतापर्यंत 26.3 कोटी लोकांनी या अंतर्गत आपल्या मूळस्थानाच्या बाहेर इतरत्र शिधा घेण्याचे व्यवहार केले आहेत. ऑगस्ट 2019 मध्ये ही योजना सुरु झाली असून, आतापर्यंत 26.3 व्यवहार नोंदवले गेले आहेत. यात काही आंतरराज्यीय व्यवहार असून 18.3 व्यवहार कोविड काळात म्हणजे एप्रिल 2020 ते एप्रिल 2021 या काळात नोंदवण्यात आले आहेत.
राज्ये/केंद्रशासित प्रदेशांना एक देश, एक शिधापत्रिका या योजनेची व्यापक प्रसिद्धी करण्याची विनंती करण्यात आली आहे. तसेच या योजनेची माहिती देण्यासाठी 14445 हा टोल-फ्री क्रमांक आणि ‘मेरा राशन’ हे मोबाईल ऐप देखील अलीकडेच विकसित करण्यात आले आहे. याचा लाभ अन्नसुरक्षा योजेनेचे लाभार्थी, विशेषतः स्थलांतरित मजूरांना होतो आहे.
आतापर्यंत गहू खरेदीपोटी शेतकऱ्यांच्या खात्यात, थेट लाभ हस्तांतरणाच्या माध्यमातून 49,965 कोटी रुपये जमा करण्यात आले आहेत, अशी माहिती पांडेय यांनी दिली.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
रेल्वे मंत्रालय
रेल्वे सुरक्षा दल आणि युआयसी यांनी संयुक्तपणे आयोजित केलेल्या 18 व्या जागतिक सुरक्षा परिषदेत 'जयपूर घोषणापत्राचा' स्वीकार
नवी दिल्ली, 23 फेब्रुवारी 2023
रेल्वे सुरक्षा दल आणि आंतरराष्ट्रीय रेल्वे संघटना- युआयसी यांनी संयुक्तपणे आयोजित केलेल्या 18 व्या युआयसी जागतिक सुरक्षा परिषदेची आज सांगता झाली आहे. यावेळी उपस्थित सर्वांनी एकमतांनं ‘जयपूर घोषणापत्रा’चा स्वीकार केला. या परिषदेत, तज्ञ, रेल्वेसुरक्षेशी संबंधित सर्व भागधारक आणि जगभरातील प्रतिनिधी एकत्र आले होते. “रेल्वे सुरक्षा धोरण: प्रतिसाद आणि भविष्यासाठीचा आराखडा” या संकल्पनेवर आधारित रेल्वे सुरक्षेशी संबंधित, ताज्या घडामोडी आणि सर्वोत्तम पद्धती यावर या परिषदेत चर्चा झाली.
परिषदेच्या शेवटच्या दिवशी, पंतप्रधानांचे सुरक्षा उपसल्लागार पंकज कुमार सिंह यांचे भाषण झाले. भविष्यात येऊ शकणाऱ्या सुरक्षाविषयक धोक्यावर मात करण्यासाठी, समाधान शोधण्यासाठी या क्षेत्रातील सर्व भागधारकांना एका मंचावर आणण्याच्या युआयसी आणि त्यांच्या सुरक्षा मंचाच्या भूमिकेचे त्यांनी स्वागत केले. भारतातील प्रवाशांच्या सुरक्षितेत वाढ करण्यासाठी रेल्वे सुरक्षा दलाने सुरू केलेल्या विविध उपक्रमांचे, जसे की मुलांची सुखरूप सुटका करणारे‘ऑपरेशन नन्हे फ़रिश्ते’, मानवी तस्करीतून महिला आणि मुलांची सुटका करणारे ऑपरेशन राहत, अशा उपक्रमांचा त्यांनी विशेष उल्लेख केला. तसेच, रेल्वे सुरक्षेविषयी सर्वसमावेशक समाधान शोधण्यासाठी कृत्रिम बुद्धीमत्ता, 5-जी, माहिती तंत्रज्ञान अशा नव्या तंत्रज्ञानाचा अंगीकार करावा, असेही ते म्हणाले. या तंत्रज्ञानाच्या द्वारे, रेल्वे व्यवस्थेतील सर्व पैलू, पायाभूत सुविधा, कार्यान्वयन आणि प्रवाशांचा अनुभव अशा सगळ्याचा विचार करता येईल, असे ते म्हणाले.
आरपीएफचे महासंचालक आणि युआयसी सुरक्षा प्लॅटफॉर्मचे अध्यक्ष संजय चंदर यांनी यावेळी 'जयपूर घोषणापत्र" वाचून दाखवले. यात युआयसीसाठी नाविन्यपूर्ण दृष्टीकोन शोधण्यासाठी कृतीक्षम अजेंडयाची रूपरेषा सांगितली, जी जागतिक रेल्वे संघटनांना सुरक्षितता आणि सुरक्षिततेचे त्यांचे दीर्घकालीन ध्येय साध्य करण्यात मदत करू शकते.
परिषदेच्या शेवटच्या दिवसाची सुरुवात "युआयसी सुरक्षा विभागाशी संबंधित घडामोडींची अद्ययावत माहिती" या सत्राने झाली. या चर्चासत्रात, कार्यगटांविषयी सादरीकरण, सुरक्षा केंद्रावरील कार्यशाळा आणि सुरक्षा मंचाच्या पुढील टप्प्यांचा समावेश होता.
S.Kane/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 126
पंतप्रधान कार्यालय
पंतप्रधान श्री नरेंद्र मोदी आणि अमेरिकेचे राष्ट्राध्यक्ष महामहिम जोसेफ आर. बायडेन यांच्यात दूरध्वनीवरून संवाद
पंतप्रधान नरेंद्र मोदी यांनी आज अमेरिकेचे राष्ट्राध्यक्ष महामहिम महामहिम जोसेफ आर. बायडेन यांच्यासोबत दूरध्वनीवरून संवाद साधला.
पंतप्रधानांनी राष्ट्राध्यक्ष बायडेन यांचे हार्दिक अभिनंदन केले आणि त्यांच्या आगामी कारकिर्दीसाठी शुभेच्छा दिल्या. यापुढील काळात भारत अमेरिका धोरणात्मक भागीदारीला आणखी उन्नत करण्यासाठी त्यांच्यासोबत मिळून काम करण्याची अपेक्षा पंतप्रधानांनी व्यक्त केली. उभय नेत्यांनी प्रादेशिक विकास आणि भू - राजकीय घडामोडींसंदर्भात व्यापक चर्चा केली. लोकशाही मूल्ये आणि समान धोरणात्मक हिताच्या सामायिक वचनबद्धतेसाठी भारत - अमेरिका भागीदारी दृढ आहे, याचा त्यांनी स्वीकार केला . नियमाधारित आंतराष्ट्रीय व्यवस्था , मुक्त , खुले आणि सर्वसमावेशक भारत - प्रशांत क्षेत्र सुनिश्चित करण्याच्या दृष्टीने त्यांनी समविचारी देशांसोबत काम करण्याचे महत्व अधोरेखित केले.
पंतप्रधान आणि राष्ट्राध्यक्ष बायडेन यांनी जागतिक हवामान बदलाच्या आव्हानांवर तोडगा काढण्यासाठी एकत्रित काम करण्याची आवश्यकता मान्य केली. पॅरिस करारासंदर्भात पुन्हा वचनबद्धता दर्शविण्याच्या निर्णयाचे पंतप्रधानांनी स्वागत केले आणि भारताने अक्षय्य ऊर्जेसंदर्भात निर्धारित केलेल्या महत्वाकांक्षी उद्दिष्टांबाबत माहिती दिली. यंदा एप्रिल महिन्यात क्लायमेट लीडर्स समिट ही परिषद आयोजित केल्याबद्दल राष्ट्राध्यक्ष बायडेन यांच्या प्रयत्नांचे पंतप्रधानांनी स्वागत केले.आणि या परिषदेत सहभागी होण्याबाबत उत्सुकता दर्शविली .
पंतप्रधांनी राष्ट्राध्यक्ष बायडेन आणि डॉ. जील बायडेन यांना त्यांच्या सोयीनुसार भारतात येण्यासाठी आमंत्रित केले.
पर्यावरण, वन एवं जलवायु परिवर्तन मंत्रालय
जी-20 मधील भारताचे अध्यक्षपद हे भारत आणि आंतरराष्ट्रीय अक्षय ऊर्जा संस्था, इरेना या दोघांसाठीही अशी सुवर्ण संधी आहे की ज्यामुळे नवीकरणीय ऊर्जा, विकसनशील देशांच्या विकासाच्या आकांक्षांशी तडजोड न करता, कोणालाही मागे न ठेवता लवकरच उद्योगांतील संक्रमणाला गती देऊ शकेल: श्री भूपेंद्र यादव
हवामान बदलातील अधिकाधिक उद्दिष्टे साध्य करण्याच्या भारताच्या प्रयत्नांमध्ये इरेना अतिशय महत्त्वाची भूमिका बजावू शकते: श्री यादव
भारताच्या नेतृत्वाअंतर्गत केंद्रीय मंत्र्यांनी इरेनाला सीडीआरआय आणि लीड आयटीचा भाग होण्यासाठी केला आग्रह
पर्यावरण मंत्री श्री भूपेंद्र यादव यांनी आंतरराष्ट्रीय अक्षय ऊर्जा संस्थेच्या महासंचालकांची घेतली भेट
नवी दिल्ली, 26 एप्रिल 2022
केंद्रीय पर्यावरण, वन आणि हवामान बदल मंत्री, श्री भूपेंद्र यादव आंतरराष्ट्रीय अक्षय ऊर्जा संस्थाचे  महासंचालक, महामहीम श्री फ्रान्सेस्को ला कमेरा, यांची येथे आज भेट घेतली. दोन्ही मान्यवरांनी इरेनाला जी-20 मधील भारताच्या अध्यक्षपदाच्या काळात ते योगदान देऊ शकतात,असे सांगत आंतरराष्ट्रीय अक्षय ऊर्जा संस्था  आणि भारत यांच्यातील प्रतिबद्धता मजबूत करण्यासह परस्पर हिताच्या इतर मुद्द्यांवर चर्चा केली.
इरेनाचे नवीकरणीय ऊर्जेवरील, विशेषत: सौर ऊर्जेवरील प्रचंड जागतिक अनुभव पाहता, केंद्रीय मंत्री म्हणाले, की सीओपी -26 मध्ये आमच्या माननीय पंतप्रधानांनी घोषित केलेल्या हवामान बदलांसाठी केलेल्या विशेष उद्दिष्टांच्या प्राप्तीसाठी भारताच्या प्रयत्नांमध्ये इरेना खूप महत्त्वाची भूमिका बजावू शकते.
भारताला मिळालेले जी-20 चे अध्यक्षपद भारत आणि इरेना या दोघांसाठी ही सुवर्णसंधी आहे, असे सांगत नवीकरणीय उर्जा,विकसनशील देशांच्या विकासाच्या आकांक्षांशी तडजोड न करता आणि कोणालाही मागे न ठेवता उद्योगातील संक्रमणास गती देऊ शकते, यावर श्री यादव यांनी भर दिला.
इरेना आणि भारत यांच्यातील प्रतिबद्धता मजबूत करताना आम्ही जी-20 आणि विद्यमान व्यवस्थेच्या पलीकडे देखील पाहू शकतो,असे केंद्रीय पर्यावरण मंत्र्यांनी अधोरेखित केले. भारताच्या नेतृत्वाअंतर्गत इरेना, सीडीआरआय आणि लीड आयटी  चा भागही कसा असू शकते.
दोन्ही बाजूंनी, भारतासारख्या विकसनशील देशांद्वारे हवामान बदलांची उद्दिष्टे साध्य करण्यासाठी वित्त, तंत्रज्ञान हस्तांतरण आणि क्षमता निर्माण समर्थनासह अंमलबजावणीची साधने उपलब्ध करण्याच्या महत्त्वावर चर्चा केली.S.Patil/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 110
पंतप्रधान कार्यालय
पंतप्रधानांच्या अध्यक्षतेखाली 40वी प्रगती बैठक
पायाभूत सुविधा क्षेत्रात काम करणार्या संस्थांनी अमृत सरोवर अंतर्गत विकसित होत असलेल्या जलाशयांसोबत त्यांच्या प्रकल्पांचे साधर्म्य साधावे: पंतप्रधान
कालबद्ध अर्जांचा वेळेवर निपटारा सुनिश्चित करण्यासाठी केंद्रीकृत गति शक्ती संचार पोर्टलचा लाभ घेण्याचे पंतप्रधानांचे राज्यांना आवाहन
पीएम गतिशक्ती राष्ट्रीय मास्टर प्लॅनच्या धर्तीवर राज्ये राज्यस्तरीय गतिशक्ती मास्टर प्लॅन देखील तयार करू शकतात: पंतप्रधान
पंतप्रधान नरेंद्र मोदी यांच्या अध्यक्षतेखाली आज आयसीटी आधारित प्रगती या मल्टी मोडल मंचाची 40 वी बैठक पार पडली. केंद्र आणि राज्य सरकारांचा यात समावेश असून सक्रिय प्रशासन आणि प्रकल्पांची वेळेवर अंमलबजावणी हा यामागचा उद्देश आहे.
बैठकीत आठ प्रकल्प आणि एका कार्यक्रमासह नऊ विषयांचा आढावा घेण्यात आला. आठ प्रकल्पांमध्ये, प्रत्येकी दोन प्रकल्प रेल्वे मंत्रालय, रस्ते वाहतूक आणि महामार्ग मंत्रालय आणि पेट्रोलियम आणि नैसर्गिक वायू मंत्रालयाचे होते, तसेच ऊर्जा मंत्रालय आणि जलसंपदा विभाग, नदी विकास आणि गंगा पुनरुज्जीवन विभागाचा प्रत्येकी एक प्रकल्प होता. या आठ प्रकल्पांची एकत्रित किंमत 59,900 कोटी रुपये असून, महाराष्ट्र, कर्नाटक, आंध्र प्रदेश, तामिळनाडू, छत्तीसगड, ओदिशा, आसाम, अरुणाचल प्रदेश, मेघालय, त्रिपुरा, मिझोराम, नागालँड, सिक्कीम आणि झारखंड या 14 राज्यांशी संबंधित आहे.
रस्ते आणि रेल्वे यासारख्या पायाभूत सुविधा क्षेत्रात काम करणाऱ्या संस्थांनी अमृत सरोवर अंतर्गत विकसित होणाऱ्या जलाशयांसह त्यांच्या प्रकल्पांचे साधर्म्य साधावे, असे पंतप्रधान म्हणाले. अमृत सरोवरांसाठी खोदलेली सामग्री संस्थांद्वारे नागरी कामांसाठी वापरली जाऊ शकत असल्याने हे दोघांच्याही फायद्याचे ठरेल .
संवादादरम्यान, पंतप्रधानांनी ‘राष्ट्रीय ब्रॉडबँड मोहीम’ कार्यक्रमाचाही आढावा घेतला. कालबद्ध  अर्जांचा वेळेवर निपटारा करण्यासाठी राज्ये आणि संस्थांना केंद्रीकृत गति शक्ती संचार पोर्टलचा लाभ घेण्यास सांगण्यात आले. यामुळे मोहिमेची अंमलबजावणी जलद होईल. सोबतच, त्यांनी तंत्रज्ञानाचा वापर करून सर्वसामान्यांचे ‘जीवन सुलभ’ करण्यासाठी काम केले पाहिजे.
पंतप्रधान पुढे म्हणाले की, राज्ये पीएम गतिशक्ती राष्ट्रीय मास्टर प्लॅनच्या धर्तीवर राज्यस्तरीय गतिशक्ती मास्टर प्लॅन देखील तयार करू शकतात आणि यासाठी राज्यस्तरीय युनिट्स तयार करू शकतात. हे उत्तम नियोजन, प्रमुख समस्या ओळखणे आणि त्यांचे निराकरण करणे आणि प्रकल्पांच्या वेळेवर अंमलबजावणीसाठी उत्तम समन्वय सुनिश्चित करणे यासाठी मोठी भूमिका बजावू शकते.
प्रगतीच्या 39 बैठकांपर्यंत, एकूण 14.82 लाख कोटी रुपये खर्चाच्या 311 प्रकल्पांचा आढावा घेण्यात आला आहे.
माहिती आणि प्रसारण मंत्रालय
“भूतकाळाशी वर्तमानकाळ कसा जुळवून घेतो हे शोधण्याचा आम्ही प्रयत्न केला आहे”: दिग्दर्शक अँड्रिया ब्रागा
कृषी क्षेत्रात वापरल्या जाणाऱ्या विषारी द्रव्यांची आणि कीटकनाशकांची समस्या ही ‘सेल्फ डिफेन्स’ या स्पॅनिश चित्रपटाची मध्यवर्ती संकल्पना आहे
गोवा/मुंबई, 25 नोव्हेंबर 2022
गोवा येथे सुरु असलेल्या 53व्या इफ्फी मध्ये ‘इफ्फी टेबल टॉक्स’ या चर्चात्मक कार्यक्रमात बोलताना ‘सेल्फ डिफेन्स’ चित्रपटाचे कलाकार आणि तंत्रज्ञ
गोवा येथे सुरु असलेल्या 53व्या इफ्फी अर्थात भारतीय आंतरराष्ट्रीय चित्रपट महोत्सवात पत्रसूचना कार्यालयाने आयोजित केलेल्या ‘इफ्फी टेबल टॉक्स’ या चर्चात्मक कार्यक्रमात ‘सेल्फ डिफेन्स’ या चित्रपटाबद्दल बोलताना दिग्दर्शक, निर्माता आणि पटकथाकार अँड्रिया ब्रागा म्हणाले, “आपल्या कृषी क्षेत्रात वापरल्या जाणाऱ्या विषारी द्रव्यांची आणि कीटकनाशकांची समस्या ही या चित्रपटाची मध्यवर्ती संकल्पना म्हणजे आपल्या काळाचे प्रतिबिंब आहे.”
दिग्दर्शक अँड्रिया ब्रागा इफ्फी टेबल टॉक्स’ या चर्चात्मक कार्यक्रमात उपस्थितांशी संवाद साधताना
या चित्रपटाद्वारे दिग्दर्शन क्षेत्रात पदार्पण करणारे अँड्रिया ब्रागा यांनी चित्रीकरणाचा अनुभव देखील प्रेक्षकांशी सामायिक केला. ते म्हणाले की संपूर्ण लांबीची फिचर फिल्म चित्रित करणे हे लघुपटाच्या चित्रिकरणापेक्षा फारसे वेगळे नसते. “चित्रिकरणासाठी लागणारी साधने तसेच तंत्रज्ञांच्या व्यावसायिकतेमध्ये खूप सुधारणा झाली असली तरी दिग्दर्शक म्हणून जेव्हा एखादा प्रकल्प माझ्याकडे येतो तेव्हा त्या कथेला न्याय देणे माझ्यासाठी महत्त्वाचे ठरते.”
या चित्रपटाचे संकलक मॉरिसीओ हालेक यांनी त्यांचा अनुभव सामायिक करताना प्रेक्षकांना सांगितले, “आमच्यात मैत्रीचे नाते असल्यामुळे या चित्रपट निर्मितीच्या प्रकल्पावर काम करण्याचा अनुभव अत्यंत चांगला होता. भारतात आम्ही प्रथमच चित्रपट सादर करत आहोत. आणि या चित्रपटाला फारच उत्तम प्रतिसाद मिळाला आहे.
‘सेल्फ डिफेन्स’ या चित्रपटातील दृश्य
‘गोवा येथे सुरु असलेल्या 53व्या इफ्फी अर्थात भारतीय आंतरराष्ट्रीय चित्रपट महोत्सवात ‘दिग्दर्शकाचा पदार्पणातील सर्वोत्तम चित्रपट’ या विभागात सेल्फ डिफेन्स’ या स्पॅनिश चित्रपटाचे सादरीकरण करण्यात आले.पुढच्या पिढीतील चित्रपट निर्माते पडद्यावर कशा प्रकारे व्यक्त होतात याचे उदाहरण दाखविणाऱ्या पदार्पणातील दिग्दर्शकीय आविष्काराच्या या विभागात एकूण 7 राष्ट्रीय आणि आंतरराष्ट्रीय चित्रपटांमध्ये पारितोषिकासाठी चुरशीची स्पर्धा आहे.
चित्रपटाची संक्षिप्त कथा
स्वत: च्या भूतकाळात काही न सुटलेल्या समस्या असलेला एडवार्डो हा वकील खुनांच्या मालिकेच्या तपासाच्या संदर्भात आपल्या मूळ शहरात परतण्याचा निर्णय घेतो. काही जुने मित्र तसेच पॉला आणि शहराचा आयुक्त रामिरो हे जोडपे त्याचे स्वागत करतात. गुन्ह्याचा तपास जसजसा पुढे सरकतो तसतसे त्या शहरात अत्यंत दरिद्री अवस्थेत राहणाऱ्या स्थानिकांच्या जीवाची किंमत न करता कृषी क्षेत्रात वापरल्या जाणाऱ्या रसायनांच्या गैरवापरावर आधारलेली भ्रष्टाचारी यंत्रणा उघड होऊ लागते. या गौप्यस्फोटाने हादरलेला एडवार्डो परिस्थितीवर नियंत्रण मिळवण्याचा प्रयत्न करतो. अर्थात असा तो एकटाच नाही, त्याचे जिथे लक्ष जाते तिथे सर्वत्र अशा उध्वस्त जीवांच्या कहाण्या त्याला दिसतात.PIB Mumbai | G.Chippalkatti/S.Chitnis/D.Rane
Follow us on social media:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
मंत्रिमंडळ
हवेची गुणवत्ता आणि हवामान बदल यावर संयुक्त संशोधनासाठी नॅशनल इन्स्टिट्यूट फॉर एन्व्हायर्नमेंटल स्टडीज, जपान आणि आर्यभट्ट रिसर्च इन्स्टिट्यूट ऑफ ऑब्झर्वेशनल सायन्सेस , भारत यांच्यात झालेल्या सामंजस्य कराराला  मंत्रिमंडळाची मान्यता
नवी दिल्ली, 8 जून 2022
हवेची गुणवत्ता आणि हवामान बदल यावर संयुक्त संशोधन  करणे आणि त्याची अंमलबजावणी करण्याच्या दृष्टीने, नॅशनल इन्स्टिट्यूट फॉर एन्व्हायर्नमेंटल स्टडीज, जपान आणि आर्यभट्ट रिसर्च इन्स्टिट्यूट ऑफ ऑब्झर्वेशनल सायन्सेस , भारत यांच्यात सहयोगात्मक मार्गदर्शक तत्त्वे प्रस्थापित करण्यासाठी सामंजस्य करारावर स्वाक्षरी करण्यात आल्याची माहिती पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाला देण्यात आली. तसेच, भूतकाळात इतर कोणत्याही परदेशी संस्थांसोबत संशोधनाच्या तत्सम क्षेत्रांमध्ये एआरआयईएस, नैनितालने असे कोणतेही सामंजस्य करार केले नव्हते, अशी माहितीही यावेळी देण्यात आली.
या कराराअंतर्गत खालील काही संभाव्य उपक्रम हाती घेतले जातील: -
- वैज्ञानिक उपकरणांचा संयुक्त वापर आणि परिचालन
- निरीक्षण पद्धतींवर वैज्ञानिक आणि तांत्रिक माहितीची देवाणघेवाण
- निरीक्षणातून मिळालेल्या माहितीचे संयुक्त विश्लेषण आणि वैज्ञानिक अहवाल तयार करणे
- संयुक्त शैक्षणिक आणि संशोधन उपक्रम.
- संशोधन करण्याच्या उद्देशाने पीएचडी विद्यार्थ्यांसह भेट देणार्या विद्यार्थ्यांची देवाणघेवाण.
- संयुक्त वैज्ञानिक कार्यशाळा आणि/किंवा चर्चासत्र
- एआरआयईएस बद्दल:
आर्यभट्ट रिसर्च इन्स्टिट्यूट ऑफ ऑब्झर्वेशनल सायन्सेस  ही भारत सरकारच्या विज्ञान आणि तंत्रज्ञान विभागांतर्गत स्थापन झालेली स्वायत्त संशोधन संस्था आहे. एआरआयईएस हे खगोलशास्त्र आणि खगोल भौतिकशास्त्र आणि वातावरणीय विज्ञानातील संशोधनासाठी उत्कृष्टतेचे केंद्र आहे.
एनआयईएस बद्दल :
आंतरविद्याशाखीय आणि सर्वसमावेशक पद्धतीने पर्यावरणीय संशोधनाची विस्तृत परीघ असलेली नॅशनल इन्स्टिट्यूट फॉर एन्व्हार्नमेंटल स्टडीज  ही जपानमधील एकमेव संशोधन संस्था आहे. एनआयईएस पर्यावरण संरक्षणासंदर्भातील वैज्ञानिक निष्कर्ष काढण्यासाठी कार्य करते. मूलभूत संशोधन, माहिती संकलन आणि विश्लेषण, संरक्षण आणि पर्यावरणीय नमुन्यांचे जतन आणि तरतूद याद्वारे संस्थेचा संशोधन पाया मजबूत करणे यांसारख्या संशोधन प्रकल्पांवर एनआयईएस काम करत आहे.R.Aghor/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
श्रम आणि रोजगार मंत्रालय
कोविड महामारी कालखंडात उत्कृष्ट काम केल्याबद्दल सीएलसी, ईपीएफओ आणि ईएसआयसी प्रादेशिक कार्यालयांमधील कर्मचाऱ्यांचा गंगवार यांच्या हस्ते सत्कार
नवी दिल्ली, 11 नोव्हेंबर 2020
मुख्य कामगार आयुक्त कार्यालय, कर्मचारी भविष्य निधी कार्यालय आणि कामगार राज्य विमा महामंडळ या कार्यालयाच्या कोविडयोध्यांनी कोविड-19 महामारीमध्ये घेतलेले परिश्रम आणि कामातील सातत्य यांची दखल घेत कामगार आणि रोजगार मंत्रालयाने आज एका सत्कार समारंभाचे आयोजन केले होते.
या आस्थापनांमधील कर्मचाऱ्यांनी तसेच प्रादेशिक कार्यालयांनी कामाप्रती दाखवलेली निष्ठा आणि कामातील उत्कृष्टता याचा गौरव करण्यासाठी केंद्रीय राज्यमंत्री  संतोष गंगवार यांनी गुणवत्ता-गौरव प्रमाणपत्र प्रदान केली. कामगारांचे कल्याण आणि उद्योग यांच्या हितासाठी मंत्रालयाने ऐतिहासिक पावले उचलली असल्याचे गंगवार म्हणाले.
2 कोटी बांधकाम कामगारांसाठी 5 कोटी रुपये बँकेत गुंतवले असल्याची माहिती गंगवार यांनी दिली. हे काम सुरळीतपणे पार पडावे यासाठी मुख्य कामगार आयुक्तांनी 80 अधिकाऱ्यांची नियुक्ती केली आहे. कर्मचारी भविष्यनिर्वाह निधी कार्यालय आणि कामगार राज्य विमा महामंडळ यांचे नोडल अधिकारी त्यांच्या प्रादेशिक कार्यलयांसह कामगारांना तोंड दयाव्या लागणाऱ्या अडचणींवर मार्ग काढण्यासाठी अहोरात्र काम करत आहेत असे ते म्हणाले.
20 नियंत्रण कक्षाच्या माध्यमातून 16 हजार तक्रारी प्राप्त झाल्या, त्यापैकी 96 टक्के ठराविक मुदतीच्या आत मुख्य कामगार आयुक्त कार्यालय, कर्मचारी भविष्यनिर्वाह निधी कार्यालय आणि कामगार राज्य विमा महामंडळ यांच्याकडून तडीस नेण्यात आल्या. समर्पित वृत्तीने एकत्रित काम केल्याबद्दल या तिन्ही आस्थापनांमधील सर्व अधिकारी, कर्मचारी आणि प्रादेशिक कार्यालयांचे त्यांनी आभार मानले. 23 कामगार राज्य विमा महामंडळ ची रुग्णालये ही आता कोविड-19 विशेष रुग्णालये म्हणून घोषित झाली असून त्यात 2600 अलगीकरण खाटा, 555 आयसीयु खाटा, 213 पेक्षा जास्त व्हेंटीलेटर्स या सुविधा आहेत. कोविड महामारीदरम्यान सभासदांपैकी 47 लाख कोविडसंबंधी दावे तसेच विशेष कोविड दावे प्रकरणात 12,000 कोटी रुपये देण्यासाठी कर्मचारी भविष्यनिर्वाह निधी कार्यालयाने केलेल्या कामाचा मंत्र्यांनी विशेष उल्लेख केला.
पुरस्कार विजेत्यांच्या यादीसाठी इथे क्लिक करा.
S.Thakur/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111
पंतप्रधान कार्यालय
तामिळनाडुच्या चक्रीवादळात प्राण गमावलेल्यांना पंतप्रधानांनी वाहिली श्रद्धांजली
नवी दिल्ली, 16 नोव्हेंबर 2018
पंतप्रधान नरेंद्र मोदी यांनी तामिळनाडुतील चक्रीवादळामुळे झालेल्या जीवितहानीबद्दल शोक व्यक्त केला आहे.
पंतप्रधान म्हणाले, “चक्रीवादळात मृत्युमुखी पडलेल्या कुटुंबियांचे दुःख मी समजू शकतो. या वादळामुळे जखमी झालेल्यांनी लवकर बरे व्हावे यासाठी मी प्रार्थना करतो.
चक्रीवादळाच्या पार्श्वभूमीवर मदतीसाठी सर्व यंत्रणा राबत असून, शक्य ते सर्व सहकार्य पुरविण्यासाठी अधिकारी कार्यरत आहेत.
पंतप्रधान पुढे म्हणाले की, तामिळनाडुचे मुख्यमंत्री थिरु एडूप्पादी के. पलानीस्वामी यांच्याशी राज्याच्या वादळामुळे उद्भवलेल्या परिस्थितीबद्दल माझे बोलणे झाले असून, केंद्र सरकारतर्फे, सर्वोतोपरी सहाय्य करण्याचे आश्वासन मी दिले आहे.
मी तमिळनाडुच्या जनतेच्या सुरक्षा आणि कल्याणासाठी प्रार्थना करतो”.
B.Gokhale/P.Malandkar
(Visitor Counter : 55
सामाजिक न्याय आणि सबलीकरण मंत्रालय
डॉ. बी.आर. आंबेडकर यांच्या 64 व्या महापरिनिर्वाण दिनानिमित्त राष्ट्राची त्यांना आदरांजली
नवी दिल्ली, 6 डिसेंबर 2019
भारतरत्न डॉ. बाबासाहेब आंबेडकर यांच्या 64 व्या महापरिनिर्वाण निमित्त आज सकाळी संसद भवन परिसरात स्थित बाबासाहेबांच्या पुतळ्याला राष्ट्रपती राम नाथ कोविंद यांनी आदरांजली वाहिली. उपराष्ट्रपती आणि राज्यसभेचे अध्यक्ष एम. व्यंकय्या नायडू, पंतप्रधान नरेंद्र मोदी आणि लोकसभा अध्यक्ष ओम बिर्ला यांनीही डॉ. आंबेडकरांना अभिवादन केले.
माजी पंतप्रधान डॉ. मनमोहन सिंग, केंद्रीय सामाजिक न्याय आणि सबलीकरण मंत्री थावरचंद गेहलोत, सामाजिक न्याय आणि सबलीकरण राज्यमंत्री रामदास आठवले, क्रिशन पाल गुर्जर आणि अन्य मान्यवरांनीही बाबासाहेबांना आदरांजली वाहिली.
N.Sapre/S.Kane/P.Kor
(Visitor Counter : 60
पर्यावरण, वन एवं जलवायु परिवर्तन मंत्रालय
दिल्ली-एनसीआर  मध्ये सुधारित श्रेणीबद्ध प्रतिसाद कृती योजनेचा  तिसरा टप्पा तात्काळ प्रभावाने लागू
वैशिष्ट्येः
- दिल्ली-एनसीआरमध्ये गेल्या 24 तासात वायूची गुणवत्ता लक्षणीय स्वरुपात खालावल्याने वायू गुणवत्ता व्यवस्थापन आयोगाच्या उपसमितीने जीआरएपी अंतर्गत उपाययोजना करण्यासाठी तातडीची बैठक बोलावली.
- जीआरएपीच्या- अतिजास्त खालावलेल्या वायू गुणवतेबाबतच्या तिसऱ्या टप्प्यांतर्गत समाविष्ट असलेल्या सर्व उपायांचा सर्व संबंधित संस्थांनी दिल्ली-एनसीआरमध्ये तात्काळ प्रभावाने अवलंब करावा. पहिल्या आणि दुसऱ्या टप्प्यातील उपायांना अधिक बळकट करावे.
दिल्ली-एनसीआरमध्ये गेल्या 24 तासात वायूची गुणवत्ता लक्षणीय स्वरुपात खालावल्याने वायू गुणवत्ता व्यवस्थापन आयोगाच्या उपसमितीने श्रेणीबद्ध प्रतिसाद कृती योजने अंतर्गत दिल्ली एनसीआर आणि लगतच्या परिसरातील वायू गुणवत्ता व्यवस्थापनासाठी उपाययोजना करण्यासाठी आज तातडीची बैठक बोलावली. दिल्लीच्या एकंदर वायू गुणवत्ता निर्देशांकाने आज संध्याकाळी 4 वाजता 407 अंकांचा टप्पा ओलांडला, जो स्थानिक प्रभाव असण्याची शक्यता आहे.
आयोगाने जीआरएपीच्या पहिल्या आणि दुसऱ्या टप्प्याअंतर्गत सध्या अंमलबजावणी सुरू असलेल्या निर्बंधात्मक/ प्रतिबंधात्मक उपाययोजनांचा, 14.11.2022 पासून दिल्ली एनसीआरमधील एकंदर वायू गुणवत्तेवर तिसऱ्या टप्प्यातील उपाययोजना लागू केल्यावर होणाऱ्या परिणामांचा सर्वसमावेशक पद्धतीने आढावा घेतला.
एकंदर वायू गुणवत्तेच्या मानकांचा काळजीपूर्वक आढावा घेत या बैठकीदरम्यान या उपसमितीने असे नमूद केले की अचानक निर्माण झालेल्या प्रतिकूल हवामानामुळे संपूर्ण दिल्ली एनसीआरमध्ये वायूची गुणवत्ता आणखी खालावू नये यासाठी प्रतिबंधात्मक उपाययोजना म्हणून जीआरएपीच्या तिसऱ्या टप्प्याची पुन्हा अंमलबजावणी करणे गरजेचे आहे.
त्यामुळे संपूर्ण दिल्ली एनसीआरमध्ये पहिल्या आणि दुसऱ्या टप्प्याअंतर्गत सध्या अंमलबजावणी सुरू असलेल्या निर्बंधात्मक/ प्रतिबंधात्मक उपायांव्यतिरिक्त जीआरएपीच्या तिसऱ्या टप्प्यानुसार एका नऊ कलमी कृती योजनेचा आजपासून तात्काळ प्रभावाने अवलंब करण्यात येत आहे.
पंतप्रधान कार्यालय
पंतप्रधान नरेंद्र मोदी 24 डिसेंबर रोजी श्री स्वामीनारायण गुरुकुल राजकोट संस्थानच्या अमृत महोत्सवाला संबोधित करणार
नवी दिल्ली, 23 डिसेंबर 2022
पंतप्रधान नरेंद्र मोदी 24 डिसेंबर 2022 रोजी सकाळी 11 वाजता श्री स्वामीनारायण गुरुकुल राजकोट संस्थानच्या अमृत महोत्सवाला दूरदृष्य प्रणालीच्या माध्यमातून संबोधित करणार आहेत.
श्री स्वामीनारायण गुरुकुल राजकोट संस्थानची स्थापना राजकोट येथे 1948 मध्ये गुरुदेव शास्त्रीजी महाराज श्री धर्मजीवनदासजी स्वामी यांनी केली. संस्थानच्या कार्यक्षेत्राचा विस्तार झाला असून सध्या जगभरात 40 पेक्षा जास्त शाखा आहेत. संस्थानामार्फत 25,000 हून अधिक विद्यार्थ्यांना शालेय, पदवीपूर्व आणि पदव्युत्तर शिक्षणाच्या सुविधा पुरवल्या जातात.
S.Kakade/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांनी नवरात्रीच्या महासप्तमीनिमित्त जनतेला दिल्या शुभेच्छा
माता कालरात्रीने आशीर्वाद द्यावा
पंतप्रधान नरेंद्र मोदी यांनी नवरात्रीच्या महासप्तमीच्या पुण्य प्रसंगी जनतेला शुभेच्छा दिल्या आहेत. सर्व भक्तांना माता कालरात्रीने आशीर्वाद द्यावेत, अशी करुणा पंतप्रधानांनी यांनी भाकली आहे. माता कालरात्रीची प्रार्थना  देखील सामायिक केली आहे.
पंतप्रधानांनी आपल्या ट्विट संदेशात म्हटले आहे;
"सुखप्रसन्नवदनां स्मेराननसरोरुहाम्।
एवं सञ्चियन्तयेत्कालरात्रिं सर्वकामसमृद्धिदाम्॥
देशवासीयांना नवरात्रीच्या महासप्तमीच्या शुभेच्छा. माता कालरात्रीच्या करुणा आणि कृपेने आपल्या सर्वांचे जीवन प्रकाशमय आणि सुखमय होवो. माते संबंधित एक प्रार्थना…"